Orthoptera Species File

Ny Orthoptera Species File (OSF) dia angon-drakitra iraisam-pirenena momba ny taksônômia natokana ho an' ny bibikely ao amin' ny filaharana Orthoptera (valala sy angely ary vondrona hafa mifandraika amin' izany), izay andraisan' ny manam-pahaizana maro anjara sady tsy mitsahatra havaozina, manam-pahefana amin' ny fanasokajiana sy amin' ny fanomezana anarana  ara-tsiansa ary amin' ny tahirin-kevitra momba ny Orthoptera.

 Tantara sy fampandehana-draharaha 
Novolavolain' i Daniel Otte (ao amin' ny Academy of Natural Sciences any Philadelphia, Etazonia) tany am-piandohan' ny taompolo 1990 ny OSF, tamin' ny endrika katalôgy navoaka tamin' ny boky maro. Notontosaina tamin' ny taona 1997 ny famoahana an-tserasera voalohany (Orthoptera Species File Online). Nanomboka tamin' ny Marsa 2010 dia nafindra tany amin' ny Museo de La Plata any Arzantina ny andraikitra amin' ny fampidirana angon-drakitra sy ny fitantanana ny tetikasa, eo ambany fitarihan' i Maria Marta Cigliano sy i Holger Braun, miaraka amin' ny  Orthopterists' Society.

Ny OSF dia ampiasaina amin' ny alalan' ny Species File Software (SFS) ary mampiasa ny fotodrafitrasa TaxonWorks, novolavolain' ny Species File Group. Izy io dia mandray ny fandraisan' anjaran' ny manam-pahaizana maneran-tany ho an' ny fanampim-piraketana ny santionany sy ny sary ary ny fanavaozana ny mombamomba. Ny votoatin' ny tranokala, amin' ny ankapobeny dia eo ambanin' ny lisansa Creative Commons Attribution License (CC-BY). Ny asa ao amin' ny OSF dia tohanan' ny fanomezana ho an' ny Orthopterists' Society amin' ny alalan' ny Oniversiten' i Illinois, miantoka famatsiam-bola azo antoka ho an' ny fikarohana lavitra ezaka.

 Tanjona sy votoatin' ny angon-drakitra 
Araka ny loharanom-baovao akademika, ny OSF dia angon-drakitra siantifika manokana, manana tanjona amin' ny fanasokajiana sy amin' ny fanomezana anarana  ara-tsiansa ary amin' ny tahirin-kevitra momba ny Orthoptera maneran-tany (ahitana ny Caelifera sy ny Ensifera) na mbola velona na fôsily. Izy io dia manaraka ny fomban' ny Species Files, angon-drakitra novolavolaina ho an' ny vondrona zôôlôjika samihafa mba hanamafisana ny anarana ara-tsiansa, ny anarana mitovy zavatra tondroina ary ny voan-kevitra momba ny taksônômia.

Ny OSF dia mirakitra manokana ny anarana Ny OSF dia mirakitra manokana:

 ny anarana ara-tsiansa manan-kery sy ny anarana mitovy zavatra tondroina omena ny karazana, ny vondron-karazana, ny fianakaviana ary ny zana-pianakaviana, ny fanondroana tahirin-kevitra anaty boky na an-tranonkala voalohany (famariparitana, fanavaozana, lisitra anarana);

 ny mpanoratra ny anarana sy ny daty nanomezana ny anarna (araka ny International Code of Zoological Nomenclature);
 ny fitsinjarana ara-jeôgrafia, indraindray amin' ny antsipiriany:
 ny fampahalalana momba ny môrfôlôjia, ny ekôlôjia ary ny biôakostika (tahirim-pandraisam-peo) raha azo atao.

Ny OSF dia misahana ny filaharana Orthoptera manontolo, anisan' izany ny Caelifera (valala sns) sy Ensifera (angely sns), ka ohatra amin' izany ny fianakaviana toy ny Acrididae, ny Tettigoniidae, ny Gryllidae, ary ny Gryllotalpidae, ankoatra ny hafa. Izy io izao no fenitra maneran-tany ho an' ny taksônômian' ny Orthoptera.

 Sata 
Ny OSF dia tena ampiasain' ny entômôlôjista, ny tranombakoka, ny oniversite ary ny fikambanana maro misahana ny fahasamihafan-karazan-javamananaina (ohatra: ny Global Biodiversity Information Facility na GBIF). Voatonona izy io ao amin' ny famoahan-dahatsoratra momba ny taksônômia vao haingana momba ny Orthoptera: ekena ho fahefana faharoa mifameno amin' ny International Code of Zoological Nomenclature (ICZN), fa tsy manome fenitra.

 Jereo koa 

 Catalogue of Life
 International Commission on Zoological Nomenclature

 Rohy ivelany 

 Tranonkala ôfisialy: https://orthoptera.speciesfile.org/